title: Provedbena uredba Vijeća (EU) br. 943/2012 od 15. listopada 2012. o provedbi članka 12. stavka 1. i članka 13. Uredbe (EU) br. 356/2010 uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

text:
               18/Sv. 013

               HR

               Službeni list Europske unije

               244

         32012R0943

               L 282/6

               SLUŽBENI LIST EUROPSKE UNIJE

               15.10.2012.

      PROVEDBENA UREDBA VIJEĆA (EU) br. 943/2012
   od 15. listopada 2012.
   o provedbi članka 12. stavka 1. i članka 13. Uredbe (EU) br. 356/2010 uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 356/2010 (1), a posebno njezin članak 12. stavak 1. i članak 13.,
   budući da:

               (1)

               Vijeće je 26. travnja 2010. donijelo Uredbu (EU) br. 356/2010.

               (2)

               Odbor za sankcije osnovan na temelju Rezolucije Vijeća sigurnosti Ujedinjenih naroda 751 (1992.) o Somaliji je 11. srpnja 2012., 25. srpnja 2012. i 23. kolovoza 2012. ažurirao popis osoba i subjekata koji podliježu mjerama ograničavanja.

               (3)

               Prilog I. Uredbi (EU) br. 356/2010 bi stoga trebalo izmijeniti na odgovarajući način,

         DONIJELO JE OVU UREDBU:
   Članak 1.
   Odjeljak I. Priloga I. Uredbi (EZ) br. 356/2010 mijenja se kako slijedi:

               1.

               Točka 11. zamjenjuje se tekstom Priloga I. ovoj Uredbi.

               2.

               Dodaju se osobe navedene u Prilogu II. ovoj Uredbi.

         Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 15. listopada 2012.

            Za Vijeće

            Predsjednica

         C. ASHTON

      (1)  SL L 105, 27.4.2010., str. 1.
   PRILOG I.

      Tekst iz članka 1. točke 1.

                  „11.

                  Jim’ale, Ali Ahmed Nur (također poznat kao a) Jim’ale, Ahmed Ali, b) Jim’ale, Ahmad Nur Ali, c) Jim’ale, Sheikh Ahmed, d) Jim’ale, Ahmad Ali, e) Jim’ale, Shaykh Ahmed Nur)
                  Datum rođenja: 1954. Mjesto rođenja: Eilbur, Somalija. Državljanstvo: somalsko. Alternativno državljanstvo: džibutsko. Putovnica: A0181988 (Somalija), istekla 23. siječnja 2011. Mjesto: Džibuti, Republika Džibuti. Datum uvrštenja na popis UN-a: 17. veljače 2012.
                  Ali Ahmed Nur Jim’ale (Jim’ale) imao je ulogu u vodstvu bivšeg somalijskog Vijeća islamskih sudova, također poznatog kao Unija somalijskih islamskih sudova, koje je bilo radikalno islamističko tijelo. Najradikalniji elementi Unije somalijskih islamskih sudova naposljetku su formirali grupu poznatu kao Al-Shabaab. Odbor Vijeća sigurnosti Ujedinjenih naroda, osnovan u skladu s Rezolucijama 751 (1992.) i 1907 (2009.) o Somaliji i Eritreji („Odbor za sankcije protiv Somalije/Eritreje”) u travnju 2010. uvrstio je Al-Shabaab na popis za ciljane sankcije. Odbor je naveo Al-Shabaab kao subjekt uključen u aktivnosti koje izravno ili neizravno prijete miru, sigurnosti ili stabilnosti Somalije, uključujući, ali ne ograničavajući se na aktivnosti koje predstavljaju prijetnju Prijelaznoj saveznoj vladi Somalije.
                  U izvješću Skupine za praćenje Odbora za sankcije protiv Somalije/Eritreje (S/2011/433) od 18. srpnja 2011., Jim’ale je opisan kao istaknut poslovni čovjek i osoba u trgovini ugljenom i šećerom pod nadzorom skupine Al-Shabaab i osoba koja je imala korist od povlaštenog odnosa s tom skupinom.
                  Jim’ale je utvrđen kao jedan od glavnih financijera Al-Shabaaba i ideološki povezan s Al-Shabaabom. Jim’ale je osigurao ključnu financijsku i političku podršku Hassanu Dahiru Aweysu (dalje u tekstu Aweys), kojeg je Odbor za sankcije protiv Somalije/Eritreje također uvrstio na popis. Sredinom 2011. bivši je zamjenik vođe skupine Al-Shabaab, Muktar Robow, uključio Aweysa i Jim’alea u političke aktivnosti Al-Shabaaba kako bi ostvarili zajedničke ciljeve i učvrstili svoj položaj u podijeljenom vodstvu Al-Shabaaba.
                  U jesen 2007. Jim’ale je osnovao društvo paravan u Džibutiju za ekstremističke aktivnosti nazvano Investors Group. Kratkoročni cilj grupe bio je destabilizirati somalijsku državu financiranjem ekstremističkih aktivnosti i kupnje oružja. Grupa je pomogla u krijumčarenju lakog naoružanja iz Eritreje kroz Džibuti u 5. regiju Etiopije gdje su ekstremisti primali pošiljke. Jim’ale je od sredine 2008. nastavio s radom u Investors Group.
                  Krajem rujna 2010., Jim’ale je osnovao ZAAD, društvo za prijenos novca putem mobilnih uređaja i ugovorio s Al-Shabaabom obavljanje novčanih prijenosa u većoj anonimnosti tako što je uklonio obvezu identifikacije.
                  Krajem 2009. Jim’ale je upravljao poznatim fondom za prijenos sredstava (hawala) u koji je sakupljao zakat koji je preuzimala skupina Al-Shabaab.
                  U prosincu 2011., nepoznati su donatori iz Bliskog istoka prenosili novac Jim’aleu, koji je preko financijskih posrednika slao novac Al-Shabaabu.
                  2009. su Jim’ale i njegovi istomišljenici pokušali oslabiti Prijelaznu saveznu vladu Somalije tako što nisu sudjelovali u pokušajima pomirenja Somalije. Krajem 2011., Jim’ale je aktivno podržavao Al-Shabaab tako što im je omogućavao besplatnu komunikaciju, upotrebu vozila, pomoć u hrani, političko savjetovanje i preko različitih poslovnih skupina prikupljao novčana sredstva za Al-Shabaab.”

   PRILOG II.

      Osobe iz članka 1. točke 2.

               1.

               Aboud Rogo Mohammed, (također poznat kao a) Aboud Mohammad Rogo, b) Aboud Seif Rogo, c) Aboud Mohammed Rogo, d) Sheikh Aboud Rogo, e) Aboud Rogo Muhammad, f) Aboud Rogo Mohamed)
               Datum rođenja: 11. studenoga 1960. Alternativni datumi rođenja: (a) 11. studenoga 1967., b) 11. studenoga 1969., c) 1. siječnja 1969. Mjesto rođenja: Otok Lamu, Kenija. Datum uvrštenja na popis UN-a: 25. srpnja 2012.
               Ekstremist s boravištem u Keniji, Aboud Rogo Mohammed, ugrožavao je mir, sigurnost i stabilnost Somalije tako što je pružao financijsku, materijalnu, logističku, ili tehničku podršku Al-Shabaabu, subjektu koji je Odbor VSUN-a, osnovan u skladu s Rezolucijom 751 (1992) o Somaliji i Rezolucijom 1907 (2009) o Eritreji, uvrstio na popis zbog sudjelovanja u aktivnostima koje su izravno ili neizravno ugrožavale mir, sigurnost ili stabilnost Somalije.
               Aboud Rogo Mohammed je ekstremni islamski duhovni vođa s prebivalištem u Keniji. U sklopu kampanje kojom poziva na nasilje u istočnoj Africi nastavlja utjecati na tamošnje ekstremističke skupine. Aktivnosti Abouda Rogoa uključuju prikupljanje novčanih sredstava za Al-Shabaab.
               Kao glavni ideološki vođa, Aboud Rogo Mohammed koristio je skupinu Al Hijra, ranije poznatu kao Muslim Youth Center, za radikalizaciju i novačenje afrikanaca, prvenstveno onih koji govore Svahili, u svrhu izvršenja nasilnih vojnih aktivnosti u Somaliji. U nizu motivacijskih predavanja u razdoblju od veljače 2009. do veljače 2012., Aboud je više puta pozivao na nasilno odbacivanje mirovnog procesa u Somaliji. Za vrijeme tih predavanja, Rogo je više puta pozvao na nasilje protiv snaga Ujedinjenih naroda i Misije Afričke unije u Somaliji (AMISOM) u Somaliji i nagovarao prisutne da odu u Somaliju i pridruže se Al-Shabaabu u borbi protiv kenijske vlade.
               Aboud Rogo Mohammed kenijskim borcima koji se pridružuju Al-Shabaabu daje i naputke kako izbjeći otkrivanje od strane kenijskih vlasti i kojim putovima putovati od Mombase i/ili Lamua do uporišta Al-Shabaaba u Somaliji, posebno Kismayoa. Brojnim je kenijskim borcima koji se pridružuju Al-Shabaabu omogućio putovanje u Somaliju.
               U rujnu 2011., Rogo je u Mombasi u Keniji novačio pojedince za put u Somaliju, najvjerojatnije za izvođenje terorističkih operacija. U rujnu 2008. Rogo je u Mombasi organizirao sakupljanje novčanih sredstava za financiranje Al-Shabaabovih aktivnosti u Somaliji.

               2.

               Abubaker Shariff Ahmed (također poznat kao a) Makaburi, b) Sheikh Abubakar Ahmed, c) Abubaker Shariff Ahmed, d) Abu Makaburi Shariff, e) Abubaker Shariff, f) Abubakar Ahmed)
               Datum rođenja: 1962. Alternativni datum rođenja: 1967. Mjesto rođenja: Kenija. Mjesto: Četvrt Majengo, Mombasa, Kenija. Datum uvrštenja na popis UN-a: 23. kolovoza 2012.
               Abubaker Shariff Ahmed je vodeći posrednik i novačitelj mladih kenijskih muslimana za izvođenje nasilnih vojnih aktivnosti u Somaliji i bliski suradnik Abouda Rogoa. Osigurava materijalnu pomoć ekstremističkim skupinama u Keniji (i u ostatku istočne Afrike). Često putuje u uporišta Al-Shabaaba u Somaliji, uključujući i Kismayo, i tako održava bliske veze s vodećim članovima skupine Al-Shabaab.
               Abubaker Shariff Ahmed također prikuplja i upravlja novčanim sredstvima za Al-Shabaab, subjekt kojeg je Odbor VSUN-a, osnovan u skladu s Rezolucijom 751 (1992.) o Somaliji i Rezolucijom 1907 (2009.) o Eritreji, uvrstio na popis zbog sudjelovanja u aktivnostima koje su izravno ili neizravno ugrožavale mir, sigurnost ili stabilnost Somalije.
               Abubaker Shariff Ahmed je u džamijama u Mombasi propovijedao da bi mladi muškarci trebali otići u Somaliju, izvoditi ekstremistička djela, boriti se za Al Qaidu i ubijati državljane SAD-a.
               Abubakera Shariffa Ahmeda su krajem prosinca 2010. kenijske vlasti uhitile zbog sumnje da je sudjelovao u bombaškom napadu na autobusni kolodvor u Nairobiju. Abubaker Shariff Ahmed također je vođa kenijske organizacije mladih povezane s Al-Shabaabom.
               Abubaker Shariff Ahmed je 2010. novačio nove članove i djelovao kao posrednik za Al-Shabaab u četvrti Majengo u Mombasi u Keniji.


title: Provedbena uredba Komisije (EU) br. 636/2014 оd 13. lipnja 2014. o obrascu certifikata za trgovinu krupnom slobodnoživućom divljači s koje nije skinuta koža  Tekst značajan za EGP

text:
               14.6.2014

               HR

               Službeni list Europske unije

               L 175/16

         PROVEDBENA UREDBA KOMISIJE (EU) br. 636/2014
   оd 13. lipnja 2014.
   o obrascu certifikata za trgovinu krupnom slobodnoživućom divljači s koje nije skinuta koža
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 7. stavak 2. točku (a),
   budući da:

               (1)

               Uredbom (EZ) br. 853/2004 utvrđuju se određena higijenska pravila za hranu životinjskog podrijetla. Njome se, među ostalim, određuju zahtjevi za proizvodnju i stavljanje na tržište mesa slobodnoživuće divljači. Subjekti u poslovanju s hranom dužni su osigurati da se takvo meso stavlja na tržište samo ako je proizvedeno u skladu s odjeljkom IV. Priloga III. navedenoj Uredbi.

               (2)

               Uredbom (EZ) br. 853/2004 predviđa se i utvrđivanje obrazaca certifikata koji prate pošiljke proizvoda životinjskog podrijetla.

               (3)

               Uredbom Komisije (EU) br. 633/2014 (2) o izmjeni Priloga III. Uredbi (EZ) br. 853/2004 utvrđuje se da krupna slobodnoživuća divljač s koje nije skinuta koža može se slati u objekt za obradu divljači u nekoj drugoj državi članici ako je tijekom transporta do tog objekta popraćena certifikatom kojim se osigurava usklađenost s odjeljkom IV. Priloga III. Uredbi (EZ) br. 853/2004.

               (4)

               Kako bi se olakšala trgovina krupnom slobodnoživućom divljači s koje nije skinuta koža prikladno je osigurati obrazac certifikata za trgovinu među državama članicama.

               (5)

               Budući da tijela krupne slobodnoživuće divljači s koje nije skinuta koža mogu sadržavati patogene tvari koje izazivaju bolesti, krupna slobodnoživuća divljač ne bi se trebala izlovljivati u područjima koja zbog zdravstvenih razloga podliježu zabrani ili ograničenju u odnosu na vrste na koje se odnosi zakonodavstvo Unije ili nacionalno zakonodavstvo. Trgovina tijelima veprova dopuštena je samo ako ne dovodi u pitanje Provedbenu Odluku Komisije 2013/764/EU (3).

               (6)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pošiljke krupne slobodnoživuće divljači s koje nije skinuta koža koje se šalju u države članice moraju biti popraćene certifikatom u skladu s obrascem iz Priloga.
   Certifikatom se potvrđuje da pisana izjava izučene osobe o pregledu, a kada je to potrebno, i odgovarajući dijelovi tijela prate pošiljku u skladu s točkom 4. poglavlja II. odjeljka IV. Priloga III. Uredbi (EZ) br. 853/2004.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. lipnja 2014.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 55.

      (2)  Uredba Komisije (EU) br. 633/2014 od 13. lipnja 2014. o izmjeni Priloga III. Uredbi (EZ) br. 853/2004 Europskog parlamenta i Vijeća i Priloga I. Uredbi (EZ) br. 854/2004 Europskog parlamenta i Vijeća u pogledu posebnih zahtjeva za postupanje s krupnom slobodnoživućom divljači i post mortem pregleda slobodnoživuće divljači (vidjeti stranicu 6. ovog Službenog lista).

      (3)  Provedbena odluka Komisije 2013/764/EU od 13. prosinca 2013. o mjerama kontrole zdravlja životinja u pogledu klasične svinjske kuge u nekim državama članicama (SL L 338, 17.12.2013., str. 102).

      PRILOG
      Obrazac zdravstvenog certifikata za trgovinu krupnom slobodnoživućom divljači s koje nije skinuta koža


title: Provedbena uredba Komisije (EU) br. 987/2011 od 30. rujna 2011. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Nanoški sir (ZOI))

text:
               15/Sv. 014

               HR

               Službeni list Europske unije

               190

         32011R0987

               L 260/13

               SLUŽBENI LIST EUROPSKE UNIJE

               30.09.2011.

      PROVEDBENA UREDBA KOMISIJE (EU) br. 987/2011
   od 30. rujna 2011.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Nanoški sir (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Slovenije za registraciju naziva „Nanoški sir” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. rujna 2011.

            Za Komisiju, u ime predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 340, 15.12.2010., str. 28.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.3.   Sirevi

   SLOVENIJA
   Nanoški sir (ZOI)


title: Provedbena uredba Komisije (EU) 2015/2327 оd 11. prosinca 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               12.12.2015

               HR

               Službeni list Europske unije

               L 328/110

         PROVEDBENA UREDBA KOMISIJE (EU) 2015/2327
   оd 11. prosinca 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. prosinca 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  90,2

                  TR

                  91,2

                  ZZ

                  90,7

                  0707 00 05

                  MA

                  90,5

                  TR

                  155,3

                  ZZ

                  122,9

                  0709 93 10

                  MA

                  64,5

                  TR

                  134,6

                  ZZ

                  99,6

                  0805 10 20

                  MA

                  71,7

                  TR

                  62,0

                  ZA

                  34,0

                  ZW

                  32,0

                  ZZ

                  49,9

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  IL

                  113,8

                  TR

                  85,4

                  ZZ

                  99,6

                  0805 50 10

                  TR

                  96,2

                  ZZ

                  96,2

                  0808 10 80

                  CL

                  81,9

                  US

                  110,2

                  ZA

                  187,8

                  ZZ

                  126,6

                  0808 30 90

                  CN

                  58,1

                  TR

                  130,9

                  ZZ

                  94,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 674/2014 оd 12. lipnja 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Charolais (ZOI)]

text:
               20.6.2014

               HR

               Službeni list Europske unije

               L 180/1

         PROVEDBENA UREDBA KOMISIJE (EU) br. 674/2014
   оd 12. lipnja 2014.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Charolais (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Charolais” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Charolais” potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2014.

            Za Komisiju,

            u ime predsjednika,

         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 28, 31.1.2014., str. 16.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3. Sirevi

      FRANCUSKA
      Charolais (ZOI)


title: Provedbena uredba Komisije (EU) 2015/2306 оd 10. prosinca 2015. u pogledu odobrenja L-cistein hidroklorid monohidrata kao dodatka hrani za mačke i pse (Tekst značajan za EGP)

text:
               11.12.2015

               HR

               Službeni list Europske unije

               L 326/46

         PROVEDBENA UREDBA KOMISIJE (EU) 2015/2306
   оd 10. prosinca 2015.
   u pogledu odobrenja L-cistein hidroklorid monohidrata kao dodatka hrani za mačke i pse
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna ocjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ L-cistein hidroklorid monohidrat odobren je bez vremenskog ograničenja kao dodatak hrani za sve životinjske vrste. Taj je proizvod nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu ocjenu L-cistein hidroklorid monohidrata kao dodatka hrani za mačke i pse. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 10. listopada 2013. (3) zaključila da L-cistein hidroklorid monohidrat u predloženim uvjetima upotrebe u hrani za životinje nema negativan učinak na zdravlje životinja, zdravlje ljudi ili na okoliš. Agencija je dodala da su L-cistin i L-cistein hidroklorid arome odobrene za upotrebu u hrani čija je učinkovitost dokazana, međutim nije jasno upotrebljava li se L-cistein hidroklorid monohidrat kao aroma u hrani za kućne ljubimce na način na koji se upotrebljava u hrani. Uzimajući u obzir dokaze koje je dostavio podnositelj zahtjeva, Agencija je zaključila i da se učinkovitost L-cistein hidroklorid monohidrata u pogledu konačne koncentracije u hrani za životinje ne može procijeniti. Međutim, Agencija je izjavila i da je taj dodatak odobren za upotrebu u hrani te stoga nisu potrebni dodatni dokazi o njegovoj djelotvornosti kada je njegova funkcija u hrani za životinje jednaka kao u hrani. Uzimajući u obzir dodatne dokaze koje je dostavio podnositelj zahtjeva, Komisija je zaključila da, iako L-cistein hidroklorid monohidrat ima drugačiju kemijsku strukturu u usporedbi s L-cistinom i L-cistein hidrokloriod, činjenica da je taj dodatak monohidrat ne utječe na njegovu učinkovitost. Komisija je također zaključila da su razine upotrebe tog aditiva veće od uobičajenih i najvećih razina upotrebe u hrani za različite vrste proizvoda te da stoga postoji dovoljno dokaza za djelotvornost te tvari.

               (5)

               Agencija je zaključila da neće doći do sigurnosnih rizika za potrošače ako se poduzmu odgovarajuće mjere zaštite. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (6)

               Ocjenom L-cistein hidroklorid monohidrata utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti upotrebu L-cistein hidroklorid monohidrata kako je naveden u Prilogu ovoj Uredbi.

               (7)

               Budući da ne postoje sigurnosni razlozi zbog kojih bi izmjene uvjeta izdavanja odobrenja za L-cistein hidroklorid monohidrat bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobrenje
   Tvar navedena u Prilogu, koja pripada kategoriji dodataka hrani za životinje „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Prijelazne mjere
   1.   Tvar navedena u Prilogu i premiksi koji tu tvar sadržavaju, a koji su proizvedeni i označeni prije 30. lipnja 2016. u skladu s pravilima primjenjivima prije 31. prosinca 2015., mogu se nastaviti stavljati na tržište i upotrebljavati dok se ne potroše postojeće zalihe.
   2.   Hrana za kućne ljubimce i krmiva koji sadržavaju tvar navedenu u Prilogu, a koji su proizvedeni i označeni prije 31. prosinca 2017. u skladu s pravilima primjenjivima prije 31. prosinca 2015., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  EFSA Journal 2013.;11(10):3437

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 %

                     Kategorija: osjetilni dodaci. Funkcionalna skupina: aromatske tvari.

                  2b920

                  —

                  L-cistein hidroklorid monohidrat

                     Sastav dodatka hrani za životinje

                  L-cistein hidroklorid monohidrat

                     Karakteristike aktivne tvari

                  L-cistein hidroklorid monohidrat
                  C3H7NO2S·HClH2O
                  CAS br.: 7048-04-6
                  L-cistein hidroklorid monohidrat u krutom stanju, proizveden hidrolizom keratina iz ptičjeg perja.
                  Čistoća: najmanje 98,5 % sadržaja.

                     Metoda analize
                      (1)

                  Za kvantifikaciju L-cistein hidroklorid monohidrata u dodatku hrani za životinje: titrimetrija, Europska farmakopeja (Ph. Eur. 6.0, metoda 01/2008:0895).
                  Za kvantifikaciju cist(e)ina (uključujući L-cistein hidroklorid monohidrat) u premiksima i krmnim smjesama:: metoda kromatografije izmjene iona s postkolonskom derivatizacijom i fotometrijskim otkrivanjem: Uredba Komisije (EZ) br. 152/2009 (2) (Prilog III., F).

                  Mačke i psi

                  —

                  —

                  —

                              1.

                              U uputama za upotrebu dodatka i premiksa potrebno je navesti sljedeće:

                                          —

                                          uvjete pohrane,

                                          —

                                          dodavanje L-cistein hidroklorid monohidrata ovisi o potrebama mačaka i pasa za aminokiselinama koje sadržavaju sumpor te o razini drugih aminokiselina koje sadržavaju sumpor u dozi.

                              2.

                              Radi sigurnosti pri rukovanju se nosi zaštita za dišne organe, zaštitne naočale i rukavice.

                  31. prosinca 2025.

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.

         (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str.1.).